|  |
| --- |
| Številka 671-1/2024/12 |
| Ljubljana, 26. februar 2024  |
| EVA: / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Letni načrt za financiranje in sofinanciranje investicij v športno infrastrukturo za leto 2024  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije ( Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in prvega odstavka 3. člena Zakona o zagotavljanju finančnih sredstev za investicije v športno infrastrukturo v Republiki Sloveniji v letih 2023 do 2027 (Uradni list RS, št. 54/22) je Vlada Republike Slovenije na ... seji ... sprejela SKLEP:Vlada Republike Slovenije je sprejela Letni načrt za financiranje in sofinanciranje investicij v športno infrastrukturo za leto 2024. Barbara Kolenko Helbl  GENERALNA SEKRETARKASklep prejmejo:* Ministrstvo za gospodarstvo, turizem in šport (v nadaljevanju: MGTŠ)
* Ministrstvo za finance
* Ministrstvo za vzgojo in izobraževanje
* Ministrstvo za delo, družino, socialne zadeve in enake možnosti
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Dejan Plastovski, generalni direktor Direktorata za šport, MGTŠ
* Petra Tramte, vodja Sektorja za razvoj in programe športa, Direktorat za šport, MGTŠ
* mag. Nastja Kanduč Zupančič, podsekretarka v Sektorju za razvoj in programe športa, Direktorat za šport, MGTŠ
* Gregor Rankel, podsekretar v Direktoratu za šport, MGTŠ
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| * /
 |
| **4. Predstavniki vlade, ki bodo sodelovali pri delu državnega zbora:** |
| * /
 |
| **5. Kratek povzetek gradiva:** Zakon o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (Uradni list RS, št. 54/22; v nadaljevanju: ZFSŠI27) določa, da Vlada Republike Slovenije z letnim načrtom, ki ga sprejme najkasneje do 31. marca v tekočem letu, opredeli prioritetna področja za financiranje in sofinanciranje investicij v športno infrastrukturo.Predlog letnega načrta predvideva štiri prioritetna področja financiranja in sofinanciranja investicij v športno infrastrukturo, in sicer:* obnova, novogradnja in rekonstrukcija javnih športnih objektov,
* posodobitev ali vzpostavitev novih zunanjih športnih površin,
* ureditev dostopnosti do javnih športnih objektov za funkcionalno ovirane in
* protipoplavna in proti plazovna zaščita športnih objektov.

MGTŠ je pripravilo predlog letnega načrta, na podlagi katerega bo v skladu z ZFSŠI27 objavilo javni razpis za sofinanciranje investicij, na katerem bo mogoče kandidirati tudi s projekti, ki bodo zaključeni v letu 2025 in so za ta namen zagotovljena sredstva tudi v proračunu za leto 2025. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| **7.a Predstavitev ocene finančnih posledic nad 40.000 EUR: /** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  | / | / | / | / |
| Predvideno povečanje (+) ali zmanjšanje (–) prihodkov občinskih proračunov  | / | / | / | / |
| Predvideno povečanje (+) ali zmanjšanje (–) odhodkov državnega proračuna  | / | / | / | / |
| Predvideno povečanje (+) ali zmanjšanje (–) odhodkov občinskih proračunov | / | / | / | / |
| Predvideno povečanje (+) ali zmanjšanje (–) obveznosti za druga javnofinančna sredstva | / | / | / | / |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za gospodarstvo, turizem in šport | 3311-07-0034 Izgradnja mreže športne infrastrukture | 231695 – Investicije v športno infrastrukturo | 22.418.787 | 10.000.000 |
| **SKUPAJ** | 22.418.787 | 10.000.000 |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / | / |
| **SKUPAJ** | **/** | **/** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| / | / | / |
| **SKUPAJ** | **/** | **/** |
| OBRAZLOŽITEV:1. Ocena finančnih posledic, ki niso načrtovane v sprejetem proračunu
2. Finančne posledice za državni proračun:

II.a Pravice porabe za izvedbo predlaganih rešitev so zagotovljene:  /II.b Manjkajoče pravice porabe bodo zagotovljene s prerazporeditvijo:  /II.c Načrtovana nadomestitev zmanjšanih prihodkov in povečanih odhodkov proračuna:  / |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **Matjaž Han** **minister** |

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in prvega odstavka 3. člena Zakona o zagotavljanju finančnih sredstev za investicije v športno infrastrukturo v Republiki Sloveniji v letih 2023 do 2027 (Uradni list RS, št. 54/22) je Vlada Republike Slovenije na …. Seji … pod točko … sprejela

SKLEP:

Vlada Republike Slovenije je sprejela Letni načrt za financiranje in sofinanciranje investicij v športno infrastrukturo za leto 2024.

 Barbara Kolenko Helbl

GENERALNA SEKRETARKA

Prejmejo:

* Ministrstvo za gospodarstvo, turizem in šport,
* Ministrstvo za finance,
* Ministrstvo za vzgojo in izobraževanje,
* Ministrstvo za delo, družino, socialne zadeve in enake možnosti,
* Služba Vlade Republike Slovenije za zakonodajo.

**Letni načrt**

**za financiranje in sofinanciranje investicij v športno infrastrukturo za leto 2024**

Na podlagi prvega odstavka 3. člena Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (Uradni list RS, št. 54/22; v nadaljnjem besedilu: ZFSŠI27) Vlada Republike Slovenije z letnim načrtom, ki ga sprejme najkasneje do 31. marca v tekočem letu, opredeli prioritetna področja za financiranje in sofinanciranje investicij v športno infrastrukturo. V Letnem programu športa v Republiki Sloveniji za leto 2024 in v Proračunu Republike Slovenije za leto 2024 je za ta namen zagotovljenih 22.418.787,00[[1]](#footnote-1) evrov.

Prioritetna področja za financiranje in sofinanciranje investicij v športno infrastrukturo za leto 2024 so:

1. Obnova, novogradnja in rekonstrukcija javnih športnih objektov.
2. Posodobitev ali vzpostavitev novih zunanjih športnih površin.
3. Ureditev dostopnosti do javnih športnih objektov za funkcionalno ovirane.
4. Protipoplavna in protiplazna zaščita športnih objektov.

Ministrstvo, pristojno za šport, bo v primeru, da na določenem prioritetnem področju predvidena sredstva ne bodo porabljena, neporabljena sredstva po potrebi preneslo na druga prioritetna področja iz tega letnega načrta.

Za realizacijo letnega načrta bo ministrstvo, pristojno za šport, na podlagi drugega odstavka 3. člena ZFSŠI27 v letu 2024 objavilo javni razpis². Pri izbiri sofinanciranih projektov bodo upoštevana merila iz 2. točke prvega odstavka 16. člena Zakona o športu (Uradni list RS, št. 29/17, 21/18 – ZNOrg, 82/20 in 3/22 – ZDeb; v nadaljnjem besedilu: ZŠpo-1) ob smiselni uporabi meril iz drugega odstavka 3. člena ZFSŠI27.

**Obrazložitev:**

1. **Obnova, novogradnja in rekonstrukcija javnih športnih objektov**

Športne objekte in površine za šport v naravi je potrebno, za izpolnjevanje njihovega osnovnega namena (zagotavljanje materialnih pogojev za športno udejstvovanje prebivalcev Republike Slovenije v športnih programih) ustrezno vzdrževati in obnavljati. Iz podatkov iz Razvida javnih športnih objektov, in podatkov, ki so jih posredovale lokalne skupnosti na posvetih v preteklih letih, izhaja, da so nekateri javni športni objekti dotrajani in zato potrebni obnove za namen nadaljnjega kvalitetnega izvajanja športnih programov v nezmanjšanem obsegu. Na podlagi podatkov, pridobljenih od lokalnih skupnosti v okviru posvetov, v nekaterih lokalnih skupnostih določenih športnih objektov zaradi dotrajanosti ni smiselno obnavljati, temveč jih je smotrno porušiti in namesto njih zgraditi nove, ki bodo služili istemu namenu.

Z ukrepom bodo sofinancirani projekti investicij v obnovo javnih športnih objektov, v obnovo pokritih vadbenih površin in vadbenih prostorov, pri katerih je zaradi dotrajanosti ovirano kvalitetno izvajanje športnih programov, ter novogradnjo in rekonstrukcijo javnih športnih objektov, pokritih vadbenih površin in vadbenih prostorov, pri katerih je zaradi dotrajanosti ali drugih razlogov bolj smiselno, da se jih nadomesti z novimi.

Podrobnejša merila in pogoje za izbor investicij bo ministrstvo, pristojno za šport, določilo v okviru javnega razpisa.

1. **Posodobitev ali vzpostavitev novih zunanjih športnih površin**

Sofinancirane bodo investicije v športne objekte in površine za šport v naravi, katerih raba je namenjena izvajanju različnih športnih dejavnosti na prostem in je kot taka opredeljena v predpisih, ki urejajo prostor. Namen sofinanciranja so prenove (posodobitve) in vzpostavitve novih zunanjih športnih površin, ki se nahajajo v naravi in urbanem okolju in kot to določa ZŠpo-1. Na podlagi podatkov, pridobljenih na posvetih z lokalnimi skupnostmi, in rezultatov javnega razpisa so potrebne dodatne investicije v posodobitve ali vzpostavitve novih zunanjih športnih površin.

Podrobnejša merila in pogoje za izbor investicij bo ministrstvo, pristojno za šport, določilo v okviru javnega razpisa.

1. **Ureditev dostopnosti javnih športnih objektov za funkcionalno ovirane**

V skladu z 9. členom Zakona o izenačevanju možnosti invalidov (Uradni list RS, št. 94/10, 50/14 in 32/17; v nadaljnjem besedilu: ZIMI) je prepovedana diskriminacija zaradi invalidnosti pri dostopnosti do uporabe objektov v javni rabi. Drugi odstavek 38. člena ZIMI določa, da se primerna prilagoditev objektov za odpravo grajenih in komunikacijskih ovir iz 9. člena zakona odpravi najkasneje v 15 letih po uveljavitvi zakona, torej decembra 2025 (ZIMI je začel veljati 11. decembra 2010).

Javni športni objekti in površine za šport v naravi so v skladu s prvim odstavkom 70. člena ZŠpo-1 v javni rabi in jih lahko za namen, za katerega so bili zgrajeni in urejeni, uporabljajo vsi pod enakimi pogoji, prepovedana je diskriminacija pri njihovi uporabi. V skladu s tretjim odstavkom 9. člena ZIMI je objekte v javni rabi, ki se gradijo oziroma rekonstruirajo, treba primerno prilagoditi med samo gradnjo oziroma rekonstrukcijo objekta. Vendar pa to ne vključuje javnih športnih objektov, grajenih pred uveljavitvijo ZIMI, ki še niso bili deležni rekonstrukcije in posledično prilagoditve v izogib diskriminaciji zaradi invalidnosti. Z namenom ureditve dostopa do javne športne infrastrukture za invalide je smiselno in potrebno sofinancirati namenske investicije, tudi ob upoštevanju dejstva, da se rok za prilagoditve javnih športnih objektov izteče v decembru 2025.

Z ukrepom bodo sofinancirani projekti investicij v prilagoditve javnih športnih objektov z namenom dostopnosti ljudem z različnimi vrstami in stopnjami invalidnostmi.

Podrobnejša merila in pogoje za izbor investicij bo ministrstvo, pristojno za šport, določilo v okviru javnega razpisa.

1. **Protipoplavna in protiplazna zaščita športnih objektov**

Zaradi posledic poplav in zemeljskih plazov v avgustu 2023 je bilo v skladu s podatki, zbranimi s strani Olimpijskega komiteja Slovenije – Združenja športnih zvez in Ministrstva za gospodarstvo, turizem in šport, poškodovanih več športnih objektov. Na področjih, kjer je ob podobnih vremenskih razmerah v prihodnje pričakovati podoben vpliv naravnih nesreč na športno infrastrukturo, je potrebno vzpostaviti pogoje za zaščito športne infrastrukture pred prihodnjimi naravnimi nesrečami.

Z ukrepom bodo sofinancirani projekti investitorjev v protipoplavno oziroma proti plazovno zaščito športnih objektov, pri katerih je za to podan javni interes (so namenjeni zagotavljanju pogojev za več in bolj kakovostno ukvarjanje s športom in gibalnimi dejavnostmi za ohranjanje zdravja).

Podrobnejša merila in pogoje za izbor investicij bo ministrstvo, pristojno za šport, določilo v okviru javnega razpisa.

1. Znesek zagotovljenih sredstev je pripravljen v skladu s predlaganimi spremembami Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027, ki je po opravljeni javni razpravi in medresorskem usklajevanju v postopku sprejemanja na Vladi. S predlaganimi spremembami se podaljšuje ukrep zagotavljanja finančnih sredstev za investicije v športno infrastrukturo ter hkrati znižuje obseg sredstev, ki se za ta namen zagotovijo na letni ravni, in sicer s 30 milijonov evrov na 20 milijonov evrov. S temi spremembami ter razlogi zanje je Ministrstvo za gospodarstvo, turizem in šport predhodno seznanilo tudi reprezentativna združenja občin, Strokovni svet RS za šport in Olimpijski komite Slovenije. V skladu s predvideno spremembo ZFSŠI27 so bila tudi načrtovana proračunska sredstva za leto 2024. Namenska sredstva za investicije v športno infrastrukturo so v letu 2024 vključena v Letni program športa in v tem opredeljena kot sredstva, zagotovljena na podlagi ZFSŠI27.

² Ministrstvo za gospodarstvo turizem in šport načrtuje objavo javnega razpisa v letošnjem letu za leto 2024 in 2025, saj je zaradi narave investicij (priprave in izvedbe gradbenih del) utemeljeno pričakovati, da vsi izbrani in iz državnega proračuna sofinancirani investicijski projekti ne bodo zaključeni v letu 2024. Ministrstvo zato v ta namen načrtuje sredstva na proračunski postavki tudi za leto 2025, in sicer v višini 10.000.000,00 evrov. [↑](#footnote-ref-1)